3 उ दिनन बपतिस्मा देइवाला यूहन्ना यहूदिया क बियाबान उसरे मँ उपदेस देत भवा हुवाँ आवा। 2 उ इ प्रचार करइ लाग, "मन फिरावा काहेकि सरग क राज्य जल्दी आवइ क अहइ।" 3 इ उहइ यूहन्ना बाटइ जेकरे बारे मँ नबी यसायाह बात बतावत कहेस हः
"उसरे मँ एक पुकारैवाला क सब्द अहइः
अउर ओकरे बरे सोझ रस्ता बनवा।'" (A)
4 यूहन्ना क ओढ़ना ऊँटे क ऊन स बना रहा अउर करिहाउँ प चमड़ा क पेटी बाँधे रहा। ओकर खइया क टिड्डन अउर जंगली सहद रहा। 5 उ समइ यरूसलेम, समूचा यहूदिया छेत्र अउर यरदन नदी क नगिचे मनई ओकरे लगे ओका सुनइ ऍकट्ठा भएन। 6 उ पचे आपन पापन्क कबूलेन्ह अउर यरदन नदी मँ ओकरे जरिये बपतिस्मा[a] दीन्ह गवा।
7 जब उ लखेस कि ढेर फरीसियन[b] अउर सदूकियन[c] ओकरे लगे बपतिस्मा लेइ आवत अहइँ तउ उ ओनसे कहेस, "ओ सरप क बच्चा लोग! तू पचन क कउन चिताउनी दिहस ह कि परमेस्सर क होइवाला किरोध स बच जा? 8 तोहका इ बात क प्रमान देइ पड़ी कि तू पचे फुरे फुरे मनफिराया ह। 9 अउर इ जिन सोचा कि खुद अपने स कहे बिना इ बात काफी होइ जाई, 'हम पचे इब्राहीम क संतान अही'। मइँ तोसे कहत हउँ कि परमेस्सर इब्राहीम बरे इ पथरन स बचवन क पइदा कइ सकत ह। 10 बृच्छन[d] क जरे प कुल्हाड़ा रखा बाटइ अउर हर एक बृच्छ जउन फर पइदा नाहीं करतेन, उ काटिके गिराइ दीन्ह जइहीं; अउर फिन कोका आडी मँ झोंकि दीन्ह जाई।
- 3:6 बपतिस्मा एक यूनानी सब्द अहइ। जेकर अरथ अहइ पानी मँ बुड़की या गोता लगाउब।
- 3:7 फरीसियन एक यहूदी धार्मिक समूह, जउन मूसा क व्यवस्था अउ रीति रिवाज क कट्टर होइके मानत रहा।
- 3:7 सदूकियन एक यहूदी धार्मिक समूह जउन 'पुराना धर्म नियम' कि केवल पहली पाँच पुस्तकन क स्वीकार करत ह अउर कउनो क मर जाने के बाद ओक पुनरुत्थान नाहीं मानता।
- 3:10 बृच्छन अर्थात जउन मनई ईसू मँ बिसवास नाहीं रखतेन।
Awadhi Bible: Easy-to-Read Version. Copyright © 2005 Bible League International.
